alexandrainst/scandi-wiki huggingface dataset:
Louise av Mecklenburg-Güstrow

Louise av Mecklenburg-Güstrow (født 28. august 1667, død 15. mars 1721) var dronning av Danmark-Norge, gift med kong Frederik IV. Hun var datter av hertug Gustav Adolf av Meklenborg-Güstrow og Magdalene Sibylle av Slesvig-Holsten-Gottorp. 

Louise kom fra et lite fyrstehus og hadde fått en religiøs oppdragelse. Frederik var på utkikk etter en ektefelle som ville holde fred i hjemmet og ikke blande seg i hans kvinneaffærer. Valget falt på Louise ettersom hun antakelig ikke kom til å begå «Unruhe oder Molestrie», når han forsynte seg med andre kvinner. 

Bryllupet med Frederik ble inngått på Københavns slott den 5. desember 1695. Både det og prinsessens inntog i byen ble feiret med pomp og prakt.  

I perioden 1697-1706 fødte hun tilsammen fem barn, men bare to av dem ble voksne, Christian VI og prinsesse Charlotte Amalie.

Det var nok ikke like enkelt å være Louise med en ektefelle som hadde flere åpenlyse forhold med sine elskerinner. Han begikk i tillegg bigami ved å gifte seg to ganger til i deres ekteskap, med Elisabeth Helene von Vieregg i 1703 og andre gang med Anna Sophie Reventlow i 1712. 

Louise søkte trøst i religionen og hennes hovedinteresse var lesing i religiøse bøker. Boksamlingen gikk etter hennes død over til Det Kongelige Bibliotek og den besto i hovedsak av tyske asketiske skrifter.

Referanser

Litteratur

Eksterne lenker 
 Louise i Dansk Biografisk Leksikon 

Norges dronninger
Danske dronninger
Danske boksamlere
Ruben Bjorkman

Ruben Bjorkman (født 27. februar 1929) var en amerikansk ishockeyspiller som deltok i de olympiske vinterleker 1952 i Oslo.

Bjorkman vant en olympisk sølvmedalje i ishockey under vinter-OL 1952 i Oslo. Han var med på det amerikanske ishockeylaget som kom på andreplass i turneringen bak Canada.

Ishockeyturneringen ble avviklet som en enkeltserie med ni lag, der alle lagene møttes en gang. USA vant seks kamper, spilte uavgjort 3-3 mot Canada og tapte en  kamp, 2-4 til Sverige. Canada vant serien med femten poeng foran USA som fikk tretten poeng.

OL-medaljer 
 1952  Oslo -  Sølv i ishockey  USA

Referanser

Eksterne lenker 
 

Ishockeyspillere fra USA
Medaljevinnere under Vinter-OL 1952
Deltakere for USA under Vinter-OL 1952
Ishockeyspillere under Vinter-OL 1952
Olympiske medaljevinnere i ishockey
Leonard Ceglarski

Leonard Stanley «Lenny» Ceglarski (født 27. juni 1926 i East Walpole i Massachusetts, død 16. desember 2017) var en amerikansk ishockeyspiller som deltok i de olympiske vinterleker 1952 i Oslo.

Ceglarski vant en olympisk sølvmedalje i ishockey under vinter-OL 1952 i Oslo. Han var med på det amerikanske ishockeylaget som kom på andreplass i turneringen bak Canada.

Ishockeyturneringen ble avviklet som en enkeltserie med ni lag, der alle lagene møttes en gang. USA vant seks kamper, spilte uavgjort 3-3 mot Canada og tapte en  kamp, 2-4 til Sverige. Canada vant serien med femten poeng foran USA som fikk tretten poeng.

OL-medaljer 
 1952  Oslo -  Sølv i ishockey  USA

Referanser

Eksterne lenker 
 

Ishockeyspillere fra USA
Medaljevinnere under Vinter-OL 1952
Deltakere for USA under Vinter-OL 1952
Ishockeyspillere under Vinter-OL 1952
Personer fra Norfolk County i Massachusetts
Olympiske medaljevinnere i ishockey
Clifford Harrison

Clifford «Cliff» Harrison (født 30. oktober 1927 i Walpole i Massachusetts, død 15. desember 1988) var en amerikansk ishockeyspiller som deltok i de olympiske vinterleker 1952 i Oslo.

Harrison vant en olympisk sølvmedalje i ishockey under vinter-OL 1952 i Oslo. Han var med på det amerikanske ishockeylaget som kom på andreplass i turneringen bak Canada.

Ishockeyturneringen ble avviklet som en enkeltserie med ni lag, der alle lagene møttes en gang. USA vant seks kamper, spilte uavgjort 3-3 mot Canada og tapte en  kamp, 2-4 til Sverige. Canada vant serien med femten poeng foran USA som fikk tretten poeng.

OL-medaljer 
 1952  Oslo -  Sølv i ishockey  USA

Referanser

Eksterne lenker 
 

Ishockeyspillere fra USA
Olympiske sølvmedaljevinnere for USA
Medaljevinnere under Vinter-OL 1952
Deltakere for USA under Vinter-OL 1952
Ishockeyspillere under Vinter-OL 1952
Olympiske medaljevinnere i ishockey
4 skritt tilbake

4 skritt tilbake er et konsertalbum utgitt av Åge Aleksandersen & Sambandet i 2005. Opptaket er fra en konsert i 2004.

Sporliste 

 «Lys og varme» 
 «Norge mitt Norge» 
 «Hold kjeft spis is» 
 «Dekksgutten» 
 «Lørdagskveld» 
 «Hvis du rekke ut ei hand» 
 «Dains me mæ» 
 «4 pils og en pizza»
 «Rosalita» 
 «Hold fast» 
 «Fotbailvisa» 
 «Rio de Janeiro» 
 «Levva livet»

Sambandet 

 Åge Aleksandersen – vokalist, låtskriver, gitar 
 Gunnar Pedersen – gitar, kor 
 Andreas Aase – gitarist, kor 
 Morty Black – bassist, kor 
 Bjørn Røstad – saksofon, kor, tamburin, vokal 
 Steinar Krokstad – trommeslager 
 Terje Tranaas – tangenter, trekkspill, kor

Kilder 
Live-delen er fra spor 12 på dobbeltalbumet To skritt frem

Åge Aleksandersen-album
Konsertalbum fra 2005
Blues Brothers 2000

Blues Brothers 2000 er amerikansk actionkomedie fra 1998 og oppfølgeren til Blues Brothers fra 1980. John Belushi er ikke med i filmen, siden han døde i 1982. Elwood Blues (Dan Aykroyd) er med, inkludert resten av bandet. I tillegg til disse finner vi også andre kjente artister, som B.B. King, James Brown, Aretha Franklin og Eric Clapton.

Filmen fikk en lunken mottakelse av anmelderne og ble en publikumsmessig flop. Den innbrakte bare 14 millioner dollar i USA og endte opp helt nede på 107.-plass på listen over de mest innbringende filmene for 1998.

Handling
Elwood Blues slipper ut av fengselet i Illinois etter 14 år. I løpet av tiden han har sittet inne har det skjedd mange forandringer: Broren Jake er død, bandet er oppløst og barnehjemmet der de vokste opp er lagt ned. Elwood vil samle bandet igjen og finner derfor frem til bandmedlemmene, som har funnet seg forskjellige jobber. I tillegg får Elwood med en ny vokalist, nemlig bartenderen Mighty Mack McTeer. En annen foreldreløs gutt, Buster, blir senere også med i bandet.

For deres første spillejobb, skal de komme seg ned til «The Battle of the Bands» i Louisiana. Av nonnen Mary får Elwood greie på at Curtis (som også er død) hadde en sønn, Cabel Chamberlain, som er politioffiser. Elwood oppsøker ham senere, men blir kastet på dør når han spør Cabel om han vil bli med i bandet. Elwood klarer derimot å få med seg lommeboka til Cabel, kjøper en ny bil (en politibil) og leverer lommeboka tilbake. Når Cabel finner ut av dette, starter jakten på Elwood og resten av bandet, som er på vei mot Louisiana.

Referanser

Eksterne lenker 
 

Actionkomedier fra USA
Filmer fra 1998
Engelskspråklige filmer
Oppfølgerfilmer
Linedans (album)

Linedans er et musikkalbum utgitt av Åge Aleksandersen i 2002.

Sporliste 
 «Linedans» (Aleksandersen) 3:45
 «Kun en» (Aleksandersen) 3:57 med Nanna Lüders
 «Det gylne triangel» (Aleksandersen) 3:24 med Bjarne Brøndbo
 «Det e noe med det» (Aleksandersen) 3:03
 «Messias» (Aleksandersen) 3:57
 «Lille søster» (Aleksandersen) 3:19
 «Elvis Hansen» (Aleksandersen) 3:34
 «Trøst» (Aleksandersen) 3:17
 «Ai ai ai» (Aleksandersen) 3:59
 «En av de beste» (Aleksandersen) 3:50 med Terje Tysland
 «Trondheimsnatt» (Aleksandersen) 3:50 med Line Aleksandersen
 «Lørdag» 2002 (Aleksandersen) 3:16 med Fremmed Rase
 «Tornekrans» (Aleksandersen) 5:15

Medvirkende

Åge Aleksandersen Band 
 Åge Aleksandersen – vokalist, gitar, låtskriver
 Gunnar Pedersen – gitarist, kor 
 Andreas Aase – gitarist, kor 
 Steinar Krokstad – trommeslager 
 Terje Tranaas – tangenter, kor, trekkspill
 Kjetil Sandnes – bassist, kor 
 Konstantin Popchristov – fiolin

Andre medvirkende 
 Frank Hellum – vokal, post-produksjon, mix 
 Nanna Lüders – vokal 
 Bjarne Brøndbo – vokal 
 Ronny Wikmark – synth, piano, post-produksjon, mix
 Thomas Brøndbo – vokal 
 Line Aleksandersen – vokal på «Trondheimsnatt» 
 Fremmed Rase – rap
 Morten Lund – mastering 

Åge Aleksandersen-album
Musikkalbum fra 2002
Sondre Båtstrand

Sondre Lindholm Båtstrand (født 27. februar 1983) er en norsk politiker og tidligere nasjonal talsperson for Miljøpartiet De Grønne. Han har hatt flere verv i flere perioder i Miljøpartiet De Grønne, slik som landsstyremedlem og nasjonal talsperson i ungdomspartiet Grønn Ungdom. Han var førstekandidat for Miljøpartiet De Grønne ved kommunevalget i 2007 i Bergen og ved stortingsvalget for Hordaland i 2009, men ble ikke valgt inn.

Ved kommunevalget i 2011 ble han valgt inn i Bergen bystyre, der han er medlem av finanskomiteen, valgstyret og fullmakts- og styringskomiteen.

Båtstrand vokste opp på Nøtterøy, og gjennomførte fra 1990 til 2002 Rudolf Steinerskolen i Vestfold og Vestoppland Folkehøgskole i 2002-2003. Fra 2003 til 2008 gjennomførte han bachelorgrad og mastergrad i sammenlignende politikk ved Universitetet i Bergen med masteroppgaven Politikk teller, kjønnsroller avgjør. Om kjønnsfordelingen i 30 europeiske parlamenter. Han er nå stipendiat ved Institutt for sammenliknende politikk ved Universitetet i Bergen. Hans forskningsfelt omfavner miljøvern, kjønn, demokrati. Han skriver doktoravhandling om parlamentariske diskurser om klima.

I 2018 meldte han seg ut av Miljøpartiet De Grønne.

Båtstrand er forfatter av boken Hamp! Industriell bruk og dyrking – fra historisk tid til i dag.

Referanser

Eksterne lenker 
 Miljøpartiet De Grønne, kontakt Profil hos Miljøpartiet De Grønne
 Forskerprofil ved Universitetet i Bergen 

Norske statsvitere
Norske forfattere
MDG-politikere
Alumni fra Universitetet i Bergen
Personer fra tidligere Nøtterøy kommune
Personer fra Færder kommune
Fødsler i 1983
Oxxo

Cadena Comercial OXXO, S.A. de C.V., bedre kjent som Oxxo, er en kjede av døgnåpne kiosker i Mexico. Kjeden består av omtrent  butikker og er eid av FEMSA. De første butikkene ble åpnet i 1978 i Monterrey.
For tiden er Oxxo representert i hele Mexico og har distribusjonsnettverk i 10 følgende byer:
Chihuahua i Chihuahua
Guadalajara i Jalisco
León i Guanajuato 
Mérida i Yucatán
Mexicali i Baja California
Mexico by (Mexicos Føderale Distrikt) 
Monterrey i Nuevo León 
Obregón i Sonora 
Puebla i Puebla
Reynosa i Tamaulipas

Eksterne lenker 
 

Meksikanske selskaper
Selskaper etablert i 1978
1978 i Mexico
AA-12

Auto Assault-12 (AA-12), opprinnelig designet og kjent som Atchisson Assault Shotgun, er et hagle utviklet i 1972 av amerikaneren Maxwell Atchisson. Den mest fremtredende funksjonen er redusert rekyl. Den siste 2005-versjonen ble utviklet over 18 år, og patentet ble solgt til Military Police Systems, Inc. Det opprinnelige designet la grunnlaget for flere senere våpen, inkludert USAS-12-haglen. Våpenet er bare helautomatisk, og skyter med en skuddtakt på 300 skudd per minutt slik at enkeltskudd kan avfyres ved å ta raske avtrekk. Det finnes et 8-skudds stavmagasin og 20- eller 32-skudds trommelmagasin.

Historie 
I 1987 solgte Max Atchisson rettighetene til AA-12 til Jerry Baber fra Military Police Systems, Inc. (MPS), Piney Flats, Tennessee. MPS utviklet i sin tur etterfølgeren som bare ble kjent som Auto Assault-12 som ble redesignet over 18 år med totalt 188 endringer og forbedringer fra den opprinnelige utgaven. Endringene fra AA-12 fra bestod blant annet av å gå fra masseretardert sluttstykke til gassdrevet mekanisme med låst sluttstykke. Når sluttstykket veksler etter avfyring skal rundt 80% av den følte rekylen absorberes ved hjelp av et proprietært gassystem. En rekylfjær skal fjerne ytterligere 10%, slik at den følte rekylen skal tilsvare 10% av normal rekyl for en kaliber 12 hagle. MPS samarbeidet også med firmaene Action Manufacturing Company og Special Cartridge Company for å kombinere haglen med FRAG-12 høyeksplosiv ammunisjon. Vekten ble redusert til 4.76 kg og lengden forkortet til 966 mm, men original pipelengde ble beholdt. SIBO-modellen har en 330 mm lang pipe, veier rundt 220 gram mindre enn den vanlige modellen. I motsetning til mange andre automatiske haglgevær avfures AA-12 fra åpent sluttstykke, en mekanisme som oftest finnes på maskinpistoler. Grunnet bruk av mye rustfritt stål og selvrensende design oppgir MPS at våpenet krever lite eller ingen rengjøring og smøring. Designeren anbefaler rengjøring etter 10 000 skudd.

Se også 

 Benelli Nova

Skytevåpen
Anna Rupprecht

Anna Rupprecht (født 29. desember 1996) er en tysk skihopper som representerer SC Degenfeld.

Rupprecht debuterte i kontinentalcupen (sommer) med 30.-plass (av 60 deltakere) i Bischofsgrün 10. august 2008, bare 11 1/2 år gammel. Hennes beste plassering i kontinentalcupen er 9.-plass i Schonach 23. januar 2010.

Rupprecht debuterte i verdenscupen i Hinterzarten 7. januar 2012, hvor hun ikke kom til finaleomgangen. Den 2. desember 2016 tok hun en 3.-plass under verdenscupen på Lillehammer som beste plassering.

Rupprecht ble nummer 9 i junior-VM i Hinterzarten i 2010.

Referanser

Eksterne lenker 
 

Tyske skihoppere
Verdensmestere i skihopping
Fødsler i 1996
Tyske mestere i skihopping
Juniorverdensmestere i skihopping
Deltakere under Ski-VM 2021
Sergio Canales

Sergio Canales Madrazo (født 16. februar 1991) er en spansk fotballspiller som spiller for Real Betis.

Referanser

Eksterne lenker 
 

Spanske fotballspillere
Fotballspillere for Racing Santander
Fotballspillere for Real Madrid CF
Fotballspillere for Valencia CF
Fotballspillere for Real Sociedad
Fotballspillere for Real Betis Balompié
Personer fra Cantabria
Fødsler i 1991
Ginger Baker

Peter Edward «Ginger» Baker (født 19. august 1939 i Lewisham i London, død 6. oktober 2019) var en britisk trommeslager kjent for sin tid i bandene Cream og Blind Faith sammen med blant andre Eric Clapton, Jack Bruce og Steve Winwood. Han spilte også sammen med en rekke andre artister og band, som Paul McCartney og Wings, Gary Moore, Hawkwind og Public Image Ltd. 

Baker ble først kjent da han spilte i bandet Graham Bond Organisation, før han i 1966 startet Cream sammen med Eric Clapton og Jack Bruce. Da Cream oppløstes i 1969, startet han Blind Faith sammen med Clapton, Steve Winwood og Ric Grech. Blind Faith ble oppløst etter kort tid, og Baker startet senere sine egne band, samt at han holdt en solokarriere gående.

Diskografi

Med Bob Wallis, Ginger Baker w/The Storyville Jazzmen and The Hugh Rainey All Stars  
 1958 Storyville Re-Visited

Med Graham Bond Organisation 
 1961 Roarin''' med Don Rendell (Jazz)  
 1964 Live at Klooks Kleek  
 1965 The Sound of 65  
 1965 There's a Bond Between Us  	

 Med Cream 
 1966 Fresh Cream  
 1967 Disraeli Gears  
 1968 Wheels of Fire  
 1969 Goodbye  
 1970 Live Cream  
 1972 Live Cream Volume II  
 1968 Live 1968  
 2003 BBC Sessions  
 2005 Royal Albert Hall London May 2-3-5-6, 2005  

 Med Blind Faith 
 1969 Blind Faith 

 Med Ginger Baker's Air Force 
 1970 Ginger Baker's Air Force  
 1970 Ginger Baker's Air Force 2  

 Med Baker Gurvitz Army 
 1974 Baker Gurvitz Army 
 1975 Elysian Encounter  
 1976 Hearts on Fire  
 2003 Flying In and Out of Stardom  
 2003 Greatest Hits  
 2005 Live in Derby  
 2005 Live  

 Solo 
 1972 Stratavarious   
 1977 Eleven Sides of Baker  
 1983 From Humble Oranges  
 1986 Horses & Trees  
 1987 No Material (konsertalbum)
 1990 Middle Passage 
 1992 Unseen Rain  
 1994 Going Back Home  
 1995 Ginger Baker's Energy  
 1995 Ginger Baker The Album  
 1995 Falling off the roof  
 1998 Do What You Like  
 1999 Coward of the County  
 2001 African Force  
 2006 African Force: Palanquin's Pole  

 Andre utgivelser der Ginger Baker medvirker 
 1971 Live ! (with Ginger Baker), Africa 70 and Fela Kuti  
 1973 Band on the Run, Paul McCartney og Wings  
 1980 Levitation, Hawkwind   
 1983 Zones, Hawkwind  
 1984 This Is Hawkwind, Do Not Panic, Hawkwind  
 1986 Album, Public Image   
 1992 Unseen Rain, med Jens Johansson og Jonas Hellborg  
 1992 Sunrise on the Sufferbus, Masters of Reality  
 1994 Around the Next Dream, BBM  
 1999 Coward of the County'', Ginger Baker and the Denver Jazz Quartet

Referanser

Eksterne lenker   
 
 
 
 Det offisielle Ginger Baker-arkivet og trommeslagerforum
 Ginger Bakers offisielle nettsted 
 Biografi og diskografi på Musicianguide.com

Engelske trommeslagere
Jazztrommeslagere
Engelske låtskrivere
Medlemmer av Rock and Roll Hall of Fame (gruppemedlem)
Personer fra London
Armand Joseph Bruat

Armand Joseph Bruat (født 26. mai 1796 i Colmar, død 19. november 1855 på sjøen) var en fransk admiral.

Liv og virke
Bruat startet sin sjømilitære karriere i den franske marine i 1811, altså mens Napoleonskrigene gikk mot slutten. Hans første år deltok han i flere oppdrag i fjerntliggende farvann, deriblant i Brasil og Vestindia, men han var også innom Skandinavia. I perioden 1817 til 1820 deltok han med de franske styrkene i Levanten i Midtøsten. Derfra og frem til 1824 var han stasjonert først i Senegal og deretter i Middelhavet.

Som løytnant deltok Bruat i slaget om Navarino i 1827, og han ble dekorert for sin innsats i slaget. I 1830 ble han tildelt kommandoen over briggen Silenus, men opplevde å vrake skipet og bli tatt som krigsfange i Algerie. Han ble løslatt i en fangeutveksling i 1831, forfremmet til kaptein, og også gjort til guvernør av Marquesasøyene i 1843. I løpet av denne tiden var han også Frankrikes representant i rådgiverskapet til dronning Pomare av Tahiti. Han klarte å overbevise dronningen om fordelene ved å la Tahiti bli et fransk protektorat.

I 1849 ble Bruat generalguvernør i Antillene. Han ble i 1852 forfremmet til viseadmiral. I 1854, under Krimkrigen, ble han utnevnt til kommandør for den franske flåten.

Han døde på sjøen på vei tilbake til hjemlandet 19. november 1855. Dødsårsaken var kolera. Han ble begravet på gravstedet Père Lachaise i Paris, hvor det også er reist en storslagen skulptur til ære for ham.

Referanser

Kilder 
 Charles Mullié, Biographie des célébrités militaires des armées de terre et de mer de 1789 à 1850, 1852

Personer fra Colmar
Franske admiraler
Personer fra Krimkrigen
Nedre Glomma Avis

Nedre Glomma Avis er en gratisavis som distribueres til alle husstandene i Sarpsborg og Fredrikstad. Det gir et opplag på 53.000. Avisen kom første gang ut i november 2009, og gis ut annenhver uke. Ansvarlig redaktør i avisen er Tom Helgesen, tidligere redaktør i Sarpsborg Arbeiderblad. Avisens overordnede misjon er å være en brobygger mellom Sarpsborg og Fredrikstad, og speile den utviklingen som skjer i regionen.

Etter at Edda Media la ned sin gratisavis SarpsborgAvisa tidligere i 2009, åpnet det seg et rom i markedet for en ny gratisavis, noe Nedre Glomma Avis har benyttet.

Eksterne lenker
 Nedre Glomma Avis

Gratisaviser i Viken
Aviser etablert i 2009
Tarjei Aase Omenås

Tarjei Aase Omenås (født 2. februar 1992) er en norsk tidligere fotballspiller.

Omenås kom til Lyn 1. august 2009 fra Sportsklubben Herd i Ålesund. Han debuterte for Lyn mot Fredrikstad FK 1. november 2009, da han kom inn etter at Arnar Darri Pétursson fikk rødt kort. Sommeren 2010 gikk Lyn konkurs og han signerte for Skeid etter kort tid. Etter å ha trent med Lyn hele vinteren 2013 ble han klar i mars og signerte en amatørkontrakt med klubben. Han mistet hele 2013-sesongen på grunn av en korsbåndskade han pådro seg i sesongoppkjøringen.

Referanser

Eksterne lenker 
 

Norske fotballspillere
Fotballspillere for Lyn Fotball
Fotballspillere for Skeid Fotball
Personer fra Ålesund kommune
Fødsler i 1992
Royal College of Music

Royal College of Music er et college i South Kensington, London.

Det ble etablert i 1882 av den daværende fyrste av Wales, senere kong Edvard VII av Storbritannia.

Universiteter i London
Utdanningsinstitusjoner etablert i 1882
1882 i England
Fabula Rasa

Fabula Rasa (stiftet i 2004) er en fri teatergruppe med tilknytning til Nesodden, Akershus som produserer ny scenekunst med inspirasjon fra performance, film, billedkunst, konsert og teater, med utgangspunkt i en tematikk som oppleves som relevant for samtiden. Fast ensemble består av kunstneriske ledere Marius Kolbenstvedt og Nina Ossavy, skuespiller Thomas Hildebrand og Runhild Olsen. 

Fabula Rasa ble nominert til Gullsekken 2007 for deres barneforestilling En Hemmelig Hage, og vant konkurransen om å lage ny dramatikk for barn, utlyst av Norsk Dramatikkfestival i samarbeid med Dramatikerforbundet og Scenekunstbruket; barneforestillingen Istialia i 2009.

Forestillinger 

 Kameratklubben (2009). 
 Veras Vinduer (2008).
 Tangent (2007). 
 En Hemmelig Hage (2005).

Referanser

Eksterne lenker 

 Fabula Rasa – Offisiell side

Kultur i Nesodden
Teatre i Norge
Etableringer i 2004
EA Sports F1 2002

EA Sports F1 2002 er et formel 1 spill med de ekte teamene, de ekte førerne og de ekte banene fra 2002 sesongen. Spillet finnes til PC, PlayStation 2, Xbox, GameCube og Gameboy Advance. I spillet kan man kjøre treningsrunder på den banen man vil, man kan kjøre et valgfritt løp eller man kan kjøre en hel sesong med det laget og den føreren man vil.

Lag og førere som er med i EA Sports F1 2002:

Eksterne lenker 
 

Videospill fra 2002
Racerspill
Videospill utviklet i Storbritannia
Hollandsch Diep

Hollandsch Diep (også: Hollands Diep, historisk navn: Buttervliet) er en elv i Nederland. Den ligger på grensen mellom provinsene Zuid-Holland i nord og Noord-Brabant i sør. Den er 905–2 070 m bred og 21 km lang, og er en viktig del av vannveien mellom Rotterdam og Antwerpen.

Beskrivelse
Hollandsch Diep oppstår ved Lage Zwaluwe der kanalen Nieuwe Merwede og elven Amer (som er fortsettelsen av kanalen Bergsche Maas) møtes, og er med det en del av estuaret til Rhinen og Maas. Nord for Hollandsch Diep ligger øyene Dordrecht og Hoeksche Waard. Mellom dem danner elven Dordtse Kil, som munner ut i Hollandsch Diep ved Moerdijk, en forbindelse til elven Oude Maas. Ved østsiden av Hollandsch Diep ligger naturreservatet Biesbosch. På vestsiden munner den ut i Nordsjøen via buktene Volkerak i sør og Haringvliet i vest. Både disse buktene og Hollandsch Diep er demt opp som en del av Deltaprosjektet.

Kryssing av elven
Ved Moerdijk knytter tre broer øyen Dordrecht sammen med Noord-Brabant. En for biler og sykler, en for vanlig jernbane og en for hurtigtogbanen HSL-Zuid. I vest ligger den kunstige øyen Hellegatsplein som et trafikknutepunkt og knytter sammen Hoeksche Waard (mot nord, via broen Haringvlietbrug), Goeree-Overflakkee (mot vest, via demningene Hellegatsdemningen) og Noord-Brabant (mot sørøst, via Volkerakdemningen).

Eksterne lenker
 Aktuell informasjon – Rijkswaterstaat (nederlandsk)

Rhindeltaet
Maas' vassdragsområde
Bradfield College

Bradfield College er en privat internatskole ligger i den lille landsbyen Bradfield i Berkshire i England.

Skolen ble grunnlagt i 1850 av Thomas Stevens, rektor og eier av Bradfield. Den har nå rundt 480 mannlige og 240 kvinnelige elever.

Skolen fungerer også som sommerskole om sommeren.

Berkshire
Privatskoler
Skoler i Storbritannia
Utdanningsinstitusjoner etablert i 1850
1850 i Storbritannia
Ronald Jenkees

Ronald Jenkees er en amerikansk musiker og komponist. Han er kjent for sine forestillinger postet på YouTube, og har blitt dekket av Attack of the Show! og Paste Magazine.

Jenkees slapp det selvtitulerte debutalbumet Ronald Jenkees i 2007 og har siden utgitt fire studioalbum. Hans musikk har også blitt brukt i videospill som Before the Echo og There Came an Echo av Iridium Studios.

Diskografi 
 2007: Ronald Jenkees
 2009: Disorganized Fun
 2012: Days Away
 2014: Alpha Numeric
 2017: Rhodes Deep

Referanser

Eksterne lenker 
 
 
 

Låtskrivere fra USA
Musikere fra USA
Youtubere fra USA